canonical-greekLit/data/tlg0028/tlg002/tlg0028.tlg002.perseus-grc2.xml
αἱ δʼ εἰσφοραὶ καὶ χορηγίαι εὐδαιμονίας μὲν ἱκανὸν σημεῖόν ἐστι, τοῦ δὲ μὴ ἀποκτεῖναι τἀναντία· περὶ γὰρ αὐτῆς τῆς εὐδαιμονίας τρέμων μὴ ἀποστερηθῇ, εἰκότως μὲν ἀνοσίως δὲ ἀπέκτεινεἀπολύσεσθε Sauppe: ἀπολύεσθε codd. τὸν ἄνδρα. φάσκων δὲ οὐ τοὺς εἰκότως ἀλλʼ ὄντωςἀλλʼ ὄντως Funkhanel: ἀλλὰ τοὺς codd. ἀποκτείναντας φονέας εἶναι, περὶ μὲν τῶν ἀποκτεινάντων ὀρθῶς λέγει, εἴπερ ἐγένετο φανερὸν ἡμῖν τίνες ἦσαν οἱ ἀποκτείναντες αὐτόν· μὴ δεδηλωμένων δὲ τῶν ἀποκτεινάντων, ὑπὸ τῶν εἰκότων ἐλεγχόμενος οὗτος ἂν καὶ οὐδεὶς ἕτερος ὁὁ add. Weidner. ἀποκτείνας αὐτὸν εἴη. οὐ γὰρ ἐπὶἐπὶ Ald.: ὑπὸ codd. μαρτύρων ἀλλὰ κρυπτόμενα πράσσεται τὰ τοιαῦτα. 